Diari Oficial de la Generalitat Valenciana


Sumari del DOGV 5710, del 25-02-2008 (2008/2234)

RESOLUCIÓ de 15 de febrer de 2008, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 29 de novembre de 2007, de la Conselleria de Benestar Social, per la qual es convoquen ajudes de servicis socials especialitzats en dones víctimes de violència de gènere o en risc d'exclusió social per a entitats sense ànim de lucre, destinades a la realització en l'exercici 2008 de programes i/o activitats relacionats amb els fins de la Direcció General de la Dona i per la Igualtat, en el marc de les polítiques d'igualtat del Consell.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5710

Data del DOGV
:   25-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2234


Data del document
:   15-02-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * societat sense fins de lucre
    * violència
    * dona
    * exclusió social
    * ajuda pública

RESOLUCIÓ de 15 de febrer de 2008, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 29 de novembre de 2007, de la Conselleria de Benestar Social, per la qual es convoquen ajudes de servicis socials especialitzats en dones víctimes de violència de gènere o en risc d'exclusió social per a entitats sense ànim de lucre, destinades a la realització en l'exercici 2008 de programes i/o activitats relacionats amb els fins de la Direcció General de la Dona i per la Igualtat, en el marc de les polítiques d'igualtat del Consell. [2008/2234]  
L'Ordre de 29 de novembre de 2007 (DOCV núm. 5.657, de 11 de desembre de 2007), per la qual es convoquen ajudes de servicis socials especialitzats en dones víctimes de violència de gènere o en risc d'exclusió social per a entitats sense ànim de lucre, destinades a la realització en l'exercici 2008 de programes i/o activitats relacionats amb els fins de la Direcció General de la Dona i per la Igualtat, en el marc de les polítiques d'igualtat del Consell, va ser tramitada d'acord amb el que disposa l'Ordre de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedients de despeses, i queda condicionat el finançament de les dites ajudes a l'aprovació dels crèdits corresponents.  
Aprovada i publicada la Llei 15/2007, de 27 de desembre (DOCV núm. 5.670, de 31 de desembre de 2007), de Pressupostos de la Generalitat per a l'exercici 2008, en aplicació del que establix la disposició addicional única de l'esmentada ordre, i de conformitat amb allò que s'ha preceptuat en l'article 47.11 del text refós de la Llei d'Hisenda Pública de la Generalitat aprovat per Decret Legislatiu de 26 de juny de 1991, procedix donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 29 de novembre de 2007.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat i atés el que disposa el Decret 116/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Benestar Social, resolc:  
Primer  
Donar publicitat dels crèdits pressupostaris i la línia de subvenció destinada a finançar les ajudes regulades en l'Ordre de 29 de novembre de 2007 (DOCV núm. 5.657, d'11 de desembre de 2007), de la conselleria de Benestar Social, per a realitzar programes i/o activitats relacionats amb els fins de la Direcció General de la Dona i per la Igualtat, en el marc del Pla d'Igualtat d'Oportunitats entre Hòmens i Dones, destinades a la realització per part d'entitats sense ànim de lucre en l'exercici de 2008, que es relaciona a continuació, a càrrec del programa pressupostari 323.10. «Promoció de la dona».  
1. Denominació: Programes prevenció i atenció exclusió social.  
Línia de subvenció: T5340  
Consignació pressupostària: 280.590,00 euros  
Procedència i quantia dels fons:   
Propis no condicionats: 280.590,00 euros  
Segon  
De conformitat amb la normativa vigent per a l'exercici 2008, el règim de pagaments de les ajudes regulades en esta ordre s'assimilarà al d'aquelles que van dirigides al finançament de programes d'actuació i activitats de servicis socials especialitzats arreplegades en l'article 34.c.2 de la Llei 15/2007, de 27 de desembre (DOCV núm. 5.670, de 31 de desembre de 2007), de Pressupostos de la Generalitat per a l'exercici 2008, que establix els supòsits d'excepció al règim general de lliuraments. A este efecte, una vegada concedida l'ajuda, podrà lliurar-se immediatament fins al 60% del seu import, i el 40% restant s'abonarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.   
Tercer  
Els crèdits publicats tenen el caràcter de màxims, i no es poden concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
València, 15 de febrer de 2008.- El conseller de Benestar Social i vicepresident tercer del Consell: Juan Gabriel Cotino Ferrer.